
2024 m. balandžio 10 d. 
Šiauliai



Pritarti, kad 2024 m. kovo 7 d. Šiaulių miesto savivaldybės tarybos (toliau – Taryba) sprendimas Nr. T-36 būtų pripažintas netekusiu galios.

2023 m. lapkričio 7 d. buvo paskelbtas „Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke“ konkursas, kurio metu buvo siūloma išsinuomoti valstybinės žemės sklypą adresu Petro Motiekaičio g. 11, Šiauliai (2,9903 ha). Konkursas vyko iki 2023 m. gruodžio 29 d. ir jo metu buvo gauta UAB „Videiva“ paraiška Nr. G-10008 (registracija DVS „Avilys“). 
Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo komisija (toliau – Komisija) 2024 m. sausio 16 d. vykusio posėdžio metu (2024-01-16 protokolas Nr. VAK-38, reg. DVS „Avilys“) paraišką vertino teigiamai ir įpareigojo Ekonomikos ir investicijų skyrių parengti tarybos sprendimo projektą dėl pritarimo pasirašyti investicijų ir valstybinės žemės nuomos sutartis su UAB „Videiva“.
2024 m. kovo 7 d. Taryba priėmė sprendimą Nr. T-36 „Dėl pritarimo pasirašyti Šiaulių miesto savivaldybės ir UAB „Videiva“ investicijų ir valstybinės žemės sklypo nuomos sutartis“.

Remiantis 2017 m. lapkričio 9 d. Tarybos sprendimu Nr. T-396 „Dėl investuotojų atrankos, valstybinės žemės nuomos ne aukciono būdu Šiaulių pramoniniame parke ir įmonių, investavusių Šiaulių pramoniniame parke, atleidimo nuo nekilnojamojo turto ir nuomos už valstybinę žemę mokesčių“ patvirtinto Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke tvarkos aprašo (toliau – Aprašas) (2023 m. kovo 3 d. redakcija) 13 punktu, investicijų sutartį reikia pasirašyti per 30 kalendorinių dienų nuo priimto Tarybos sprendimo. Pagal Aprašo 14 punktą, valstybinės žemės nuomos sutartis pasirašoma per 30 d. po investicijų sutarties pasirašymo.
2024 m. kovo 7 d. Tarybai pritarus investicijų ir valstybinės žemės nuomos sutarčių pasirašymui, investicijų sutartis turėjo būti pasirašyta iki 2024 m. balandžio 6 d., tačiau UAB „Videiva|“ to nepadarė (įmonė papildomai ne kartą informuota ir paraginta pasirašyti sutartis).
2024 m. balandžio 10 d. UAB „Videiva“ el. paštu (registracijos DVS „Avilys“ Nr. GE-241) informavo Savivaldybę, kad nusprendė investicijų sutarties nebepasirašyti, nes gavo naudingesnį finansinį pasiūlymą įmonės plėtrai ir planuoja investicijas į esamą pastatą ir žemės sklypą.
Atsižvelgiant į tai kas išdėstyta, siūlome pritarti 2024 m. kovo 7 d. Tarybos sprendimo Nr. T‑36 pripažinimui netekusiu galios.
Sprendimo projekte numatytos naujos teisinio reglamentavimo nuostatos. Nėra.

Teigiamos pasekmės: priėmus sprendimą, bus skelbiamas naujas konkursas siekiant išnuomoti žemės sklypą ir pritraukti investicijas.
Neigiamos pasekmės: negautos investicijos ir nesukurtos naujos darbo vietos.
Priėmus sprendimą, keičiami ar panaikinami galiojantys Savivaldybės teisės aktai. Nėra.
Sprendimui įgyvendinti reikalingi priimti papildomi teisės aktai. Nėra.
Sprendimui įgyvendinti reikalingos lėšos. Papildomos lėšos nereikalingos. 
Sprendimo projekto antikorupcinis vertinimas. Neatliekamas.
Sprendimo projektą parengė: Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – vyr. specialistė Ilona Ringytė-Gedvilė, tel. +370 41 383433, +370 600 96050. Projekto iniciatoriai: Ekonomikos ir investicijų skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti). Neatlikta ir nenumatyta.



Skyriaus vedėja 			                 	                      Aistė Petkuvienė      	           





